Title: ระเบียบของที่ประชุมใหญ่ตุลาการในศาลปกครองสูงสุด ว่าด้วยวิธีการคัดเลือกกรรมการผู้ทรงคุณวุฒิในคณะกรรมการวินิจฉัยชี้ขาดอำนาจหน้าที่ระหว่างศาล พ.ศ. 2544

ระเบียบของที่ประชุมใหญ่ตุลาการในศาลปกครองสูงสุด

ระเบียบของที่ประชุมใหญ่ตุลาการในศาลปกครองสูงสุด
ว่าด้วยวิธีการคัดเลือกกรรมการผู้ทรงคุณวุฒิในคณะกรรมการ
วินิจฉัยชี้ขาดอำนาจหน้าที่ระหว่างศาล
พ.ศ.  ๒๕๔๔
-----------

                        อาศัยอำนาจตามความในมาตรา  ๗ 
วรรคสาม  แห่งพระราชบัญญัติว่าด้วยการ
วินิจฉัยชี้ขาดอำนาจหน้าที่ระหว่างศาล  พ.ศ.  ๒๕๔๒ 
ที่ประชุมใหญ่ตุลาการในศาลปกครองสูงสุด
ออกระเบียบไว้ดังต่อไปนี้
                        ข้อ  ๑ 
ระเบียบนี้เรียกว่า 
"ระเบียบของที่ประชุมใหญ่ตุลาการในศาลปกครองสูงสุด
ว่าด้วยวิธีการคัดเลือกกรรมการผู้ทรงวุฒิในคณะกรรมการวินิจฉัยชี้ขาดอำนาจหน้าที่ระหว่างศาล  
พ.ศ. 
๒๕๔๔"
                        ข้อ  ๒ 
ระเบียบนี้ให้ใช้บังคับตั้งแต่วันประกาศเป็นต้นไป
                        ข้อ  ๓ 
เมื่อมีกรณีต้องคัดเลือกบุคคลผู้มีความรู้และมีประสบการณ์เกี่ยวกับการ
พิจารณาพิพากษาคดีของศาลปกครอง  เพื่อเป็นกรรมการผู้ทรงคุณวุฒิในคณะกรรมการวินิจฉัยชี้ขาด
อำนาจหน้าที่ระหว่างศาลตามมาตรา  ๕ (๒) 
แห่งพระราชบัญญัติว่าด้วยการวินิจฉัยชี้ขาดอำนาจหน้า
ที่ระหว่างศาล 
พ.ศ.  ๒๕๔๒ 
ให้ประธานศาลปกครองสูงสุดประกาศให้ตุลาการในศาลปกครองสูงสุด
เสนอชื่อบุคคลซึ่งสมควรได้รับการคัดเลือกต่อเลขาธิการสำนักงานศาลปกครองตามแบบท้ายระเบียบนี้  
ภายในระยะเวลาที่ประธานศาลปกครองสูงสุดกำหนด
                        การเสนอชื่อตามวรรคหนึ่ง 
ตุลาการในศาลปกครองสูงสุดอาจเสนอชื่อบุคคลซึ่งรับ
ราชการหรือเคยรับราชการในตำแหน่งตุลาการในศาลปกครองสูงสุด  หรือบุคคลอื่นซึ่งมีความรู้และมี
ประสบการณ์เกี่ยวกับการพิจารณาพิพากษาคดี  ทั้งนี้  ตุลาการในศาลปกครองสูงสุดแต่ละคนมีสิทธิ
เสนอชื่อได้เพียงหนึ่งชื่อ
                        ข้อ  ๔ 
ให้เลขาธิการสำนักงานศาลปกครองตรวจสอบคุณสมบัติของผู้ได้รับการเสนอ
ชื่อให้แล้วเสร็จและจัดส่งรายชื่อบุคคลดังกล่าวพร้อมทั้งรายงานผลการตรวจสอบคุณสมบัติให้ตุลาการ
ในศาลปกครองสูงสุดทราบก่อนวันประชุมใหญ่ตุลาการในศาลปกครองสูงสุดตามข้อ  ๕ 
ไม่น้อยกว่า
สามวันทำการ
                        ข้อ  ๕ 
ให้ประธานศาลปกครองสูงสุดเรียกประชุมใหญ่ตุลาการในศาลปกครองสูงสุด
เพื่อคัดเลือกกรรมการผู้ทรงคุณวุฒิตามข้อ  ๓
                        การประชุมใหญ่ตุลาการในศาลปกครองสูงสุดตามวรรคหนึ่ง  ต้องมีตุลาการในศาล
ปกครองสูงสุดเข้าประชุมไม่น้อยว่ากึ่งหนึ่งของตุลาการในศาลปกครองสูงสุดทั้งหมด  จึงเป็นองค์
ประชุม
                        ข้อ  ๖ 
ในการประชุมใหญ่ตุลาการในศาลปกครองสูงสุด  ให้ประธานศาลปกครองสูง
สุดแต่งตั้งข้าราชการในสำนักงานศาลปกครองไม่น้อยกว่าสามคนเป็นคณะกรรมการนับคะแนน
                        การลงมติในที่ประชุมใหญ่ตุลาการในศาลปกครองสูงสุดให้กระทำโดยทำเครื่องหมาย
กากบาทอย่างชัดเจนลงหน้าชื่อผู้ซึ่งตนเลือกจำนวนหนึ่งคนในบัตรตามแบบท้ายระเบียบ  พร้อมทั้งลง
ลายมือชื่อกำกับแล้วนำบัตรไปใส่ลงในหีบบัตรลงคะแนน  บัตรที่ไม่มีกากบาทหน้าชื่อหรือกากบาท
หน้าชื่อเกินกว่าหนึ่งชื่อให้ถือเป็นบัตรเสีย
                        เมื่อตุลาการในศาลปกครองสูงสุดที่เข้าประชุมลงคะแนนครบแล้ว  ให้เจ้าหน้าที่
ดำเนินการเปิดหีบบัตรเพื่อนับคะแนน 
โดยให้ผู้ที่ได้รับคะแนนสูงสุดและมีคะแนนเกินกว่ากึ่งหนึ่งของ
จำนวนตุลาการในศาลปกครองสูงสุดที่เข้าประชุมเป็นผู้ที่ได้รับคัดเลือกเป็นกรรมการผู้ทรงคุณวุฒิ  ใน
กรณีที่ไม่มีผู้ได้รับการคัดเลือกให้นำรายชื่อผู้ได้รับคะแนนสูงสุดเรียงลงไปตามลำดับจำนวนสองคน
หรือเกินกว่าสองคนในกรณีที่มีผู้ได้รับคะแนนเท่ากัน  มาให้ที่ประชุมใหญ่ตุลาการในศาลปกครองสูง
สุดลงมติจนกว่าจะมีผู้ได้รับคะแนนสูงสุดและให้ผู้ที่ได้รับคะแนนสูงสุดนั้นเป็นผู้ได้รับการคัดเลือกเป็น
กรรมการผู้ทรงคุณวุฒิ
                        ข้อ  ๗ 
ในกรณีที่มีผู้ได้รับการเสนอชื่อเพียงคนเดียว  การลงมติของที่ประชุมใหญ่
ตุลาการในศาลปกครองสูงสุดให้กระทำโดยวิธีการที่ที่ประชุมใหญ่กำหนด  หากไม่มีผู้ไม่เห็นด้วยเกิน
กว่ากึ่งหนึ่งของจำนวนตุลาการในศาลปกครองสูงสุดที่เข้าประชุม  ให้ผู้นั้นเป็นผู้ได้รับการคัดเลือกเป็น
กรรมการผู้ทรงคุณวุฒิ
                        ข้อ  ๘ 
ให้ประธานศาลปกครองสูงสุดรักษาการตามระเบียบนี้  และให้มีอำนาจตี
ความและวินิจฉัยปัญหาเกี่ยวกับการปฏิบัติตามระเบียบนี้  กับให้มีอำนาจออกประกาศหรือคำสั่งเพื่อ
ปฏิบัติตามระเบียบนี้

ประกาศ  ณ  วันที่  ๑๔ 
กุมภาพันธ์  พ.ศ.  ๒๕๔๔

อักขราทร  จุฬารัตน

ประธานศาลปกครองสูงสุด

[รก.๒๕๔๔/๑๑ก/๑๗/๑๖ 
กุมภาพันธ์  ๒๕๔๔]